ASL AFTERNOON TRADE – บล.เอเอสแอล
SET…Rebound ระยะสั้นเน้นยืน 1,570 เป็นจุดพิจารณา ตลาดหุ …
7 ม.ค. 2563

SET…Rebound ระยะสั้นเน้นยืน 1,570 เป็นจุดพิจารณา
ตลาดหุ้นไทยวันนี้ Rebound ขึ้นตามตลาดภูมิภาค ท่ามกลางการจับตาสถานการณ์ในตะวันออกกลางอย่างใกล้ชิด ขณะที่ราคาทองคำและน้ำมันปรับตัวลงในการซื้อขายทางระบบอิเล็กทรอนิกช่วงเช้านี้ หลังจากที่ดีดตัวขึ้นเมื่อวานนี้ ขณะที่สรท.คงคาดการณ์ส่งออกไทยปีนี้โต 0-1% แต่หากบาทแข็งกว่า 30 บาท/ดอลลาร์อาจเสี่ยงติดลบถึง -5% กดดันกลุ่มส่งออกโดยรวม
กลยุทธ์ – SET ปรับตัวขึ้นยืนทดสอบ EMA 10 วันที่ 1,577-1,580 หากผ่านยืนได้มั่นคงจะลดความเสี่ยงของขาลง แนวรับจุดพิจารณาหลัก 1,570 ปรับตัวลงต่ำกว่าจะเกิดความเสี่ยงของขาลง
ADVANC
ปรับตัวขึ้นต่อเนื่องตาม SMA10 วัน
ปิด 221
แนวรับ 218 / 215
แนวต้าน 223 / 227
Cut loss &lt; 215
แท่งเทียนปรับตัวขึ้นต่อเนื่องตาม SMA10 วัน ลุ้นทดสอบแนวต้าน 223 / 227 ตามลำดับ ระยะสั้นเน้นยืนกรอบแนวรับ 218 / 215 ปรับตัวต่ำกว่าจะมีความเสี่ยงของแนวโน้มขาลง ขณะที่ Slow stochastic มีแนวเน้มที่จะตัดขึ้น + RSI ที่ชี้ขึ้นเป็นโมเมนตัมบวกต่อราคา
MINT
ปรับตัวยืนในกรอบ Bollinger Band ลุ้นกลับตัว
ปิด 34.75
แนวรับ 34.25 / 33.50
แนวต้าน 35.25 / 36.00
Cut loss &lt; 33.50
แท่งเทียนปรับตัวยืนในกรอบ Bollinger Band ได่มั่นคงลุ้นกลับตัวทดสอบแนวต้านที่ 35.25 / 36.00 ตามลำดับ ระยะสั้นการปรับตัวเน้นยืนแนวรับ 34.25 / 33.50 ไม่ควรต่ำกว่าเพื่อคงแนวโน้ม ขณะที่ Slow stochastic มีแนวโน้มปรับตัวขึ้น + RSI ที่ชี้ขึ้นเป็นโมเมนตัมบวกต่อแนวโน้ม
SELL SIGNAL PSL
ปรับตัวลงหลุดขอบล่าง Bollinger Band
ปิด 6.85
แนวรับ 6.80 / 6.65
แนวต้าน 7.00 / 7.35
แท่งเทียนปรับตัวลงสร้างจุดต่ำใหม่หลุดแนวรับขอบล่าง Bollinger Band ระยะหว่างวันเน้นยืนแนวรับ 6.80 / 6.65 เป็นจุดพิจารณาหากต่ำกว่ามีโอกาสปรับตัวลงต่อควรหลีกเลี่ยง ขณะที่ Slow Stoc. + RSI ชี้ลงยืนยันสัญญาณลบ
TIME TO SWITCH
ขนส่งสายการบิน
แนะนำ SWITCHกลุ่ม “ขนส่ง สายการบิน” เช่น AAV THAI PORT มีการปรับตัวลงแรงตามตลาด รวมถึงได้รับผลกระทบจากราคาน้ำมันที่เพิ่มขึ้น หลังมีข่าวเหตุการณ์ความไม่สงบในตะวันออกกลางและมีโอกาสยืดเยื้อบานปลาย ทำให้ต้นทุนทางพลังงานจะสูงขึ้น
อสังหาฯ
แนะนำการลงทุนมาเป็นกลุ่ม “อสังหา” ในระยะสั้น เช่น ORI SPALI AP เนื่องจากภาครัฐมีแนวคิดผ่อนคลายมาตราการ LTV สำหรับบ้านหลังที่ 2 ในเร็วๆนี้เพื่อกระตุ้นเศรษฐกิจ หลังจากก่อนหน้านี้ที่ราคาหุ้นผู้ประกอบการคอนโดปรับตัวลดลงมาก การผ่อนเกณฑ์ LTV เป็นปัจจัยบวกต่อกลุ่มผู้ประกอบการคอนโด
 